вносител в Съюза, което сочи, че тази страна е свързана с AE Solar по смисъла на член 127, параграф 1, буква а) от Регламент за изпълнение (ЕС) 2015/2447 на Комисията (32) („Акта за изпълнение към Митническия кодекс на Съюза“). Освен това в тримесечните си доклади AE Solar използва клиентския номер на посочения по-горе несвързан според твърденията вносител, за да отчита продажбите към различен клиент в Съюза, което поставя под въпрос верността на докладите, посочени в съображение 30. Също така публично достъпна информация сочи, че и посоченият клиент в Съюза също е страна, свързана с AE Solar. Лицето за контакт по продажбите на този клиент в Съюза има същото име като мениджъра по продажбите на AE Solar, т.е. е свързано с AE Solar по смисъла на член 127, параграф 1, буква а) от Акта за изпълнение към Митническия кодекс на Съюза. Тъй като никой от тези вносители не е посочен в ангажимента като свързана страна, дружеството AE Solar е нарушило описаните в съображения 28 — 30 условия на ангажимента.
 (38)
 Нито една от извършените от свързаните вносители препродажби не е отчетена пред Комисията. Следователно дружеството AE Solar е нарушило и описаните в съображения 31 и 32 условия на ангажимента.
 б) Wuxi Saijing
 (39)
 От получени от митническите органи сведения става ясно, че след влизането в сила на ангажимента дружеството Wuxi Saijing е създало система за търговия с един несвързан вносител с цел продажба на слънчеви модули на цена под МВЦ. Дружеството Wuxi Saijing е издало на този клиент фактури по ангажимента, в които МВЦ е спазена, и клиентът първоначално е платил на Wuxi Saijing дължимата по тези сделки номинална стойност.
 (40)
 Дружеството Wuxi Saijing и посоченият в съображение 39 несвързан с него клиент обаче са водили паралелна документация за продажбите, в която е отбелязвана разликата между номиналните цени във фактурите по ангажимента и действителните продажни цени, като последните систематично са били по-ниски от МВЦ. Дружеството Wuxi Saijing е компенсирало несвързания с него клиент за разликата между номиналната и действителната продажна цена чрез плащания по лични фактури. Тази схема представлява неспазване на посочения в съображения 28 и 30 ангажимент.
 (41)
 Дружеството Wuxi Saijing не е спазило и задължението си за отчитане, описано в съображение 31 по-горе, като не е отчело посочените по-горе ползи, предоставени на несвързания с него клиент.
 (42)
 На последно място, от получените от митническите органи сведения става ясно, че дружеството Wuxi Saijing е издало няколко фактури по гаранцията за модули, към които са прикрепени т.нар. оптимизатори. Тези продукти са класирани в код по КН ex 8501 31 00 и не са включени в обхвата на ангажимента. Дружеството Wuxi Saijing е декларирало тези продукти като слънчеви панели под код по КН ex 8541 40 90 и е получило за тях сертификат за поет ангажимент при износ. Тази практика също представлява неспазване на описания в съображение 30 ангажимент, тъй като характеристиките на продуктите са описани по подвеждащ начин.
 Д. ОБЯВЯВАНЕ НА ФАКТУРИ ПО АНГАЖИМЕНТА ЗА НЕДЕЙСТВИТЕЛНИ
 (43)
 Извършените от дружеството AE Solar непреки продажби са свързани със следните фактури по ангажимента:
